Boere gesoek om vlerk te kom sleep | Netwerk24
Boere gesoek om vlerk te kom sleep
Die gewilde sangeres, Leah, sal ook terugkeer as aanbieder van Boer Soek ’n Vrou. Foto:
kykNET soek na boere om in te skryf vir die 2019- Boer Soek ’n Vrou-reeks.
Dié werklikheidsreeks het immers al sedert 2007 vir talle Suid-Afrikaanse boere liefde gevind en in die afgelope reeks het die boere-Kupido se pyle vir Réan en Rox-Zee, asook vir Toanette en Nardus, getref.
Boonop het die liefde intussen vir een van 2018 se ander TV-boere geblom. André het die oog van Monja gevang, wat in 2015 se reeks by een van die boere vlerk gesleep het.
Nou soek kykNET 2019 se oes van boere of plaasbestuurders, manlik of vroulik, wat deel van die twaalfde seisoen wil wees.
Die gewilde sangeres Leah is terug as aanbieder van Boer Soek ’n Vrou.
Boere kan op die volgende maniere inskryf:
• Besoek www.kyknet.tv of http://bit.ly/boer2019 waar jy óf aanlyn kan inskryf óf ’n inskryfvorm kan aflaai.
• Bel Marche Media by 079 335 5137.
• Stuur e-pos na boer@marche.media.
• Foto’s en afskrifte van identiteitsdokumente moet inskrywings vergesel. Deelnemers moet ongetroud en ouer as 21 wees.
• Inskrywings moet kykNET Vrydag 22 Maart 2019 voor middernag bereik.
• Die tien gekose boere sal teen 19 April 2019 in kennis gestel word.
• Hou kykNET se sosiale media of die media dop vir die aankondiging oor 2019 se topboere. Moontlike pasmaats sal dan hul beurt kry om aan dié boere te skryf.
• Die twaalfde reeks word van Oktober af op kykNET uitgesaai.